Christine Busta
Store norske leksikon,Språk og litteratur,Litteratur i verden,Europa,Østerrikes litteratur,Østerrikes litteratur på 1900-tallet
Christine Busta, østerriksk forfatter. Christine Busta er kjent for sin lyrikk, både for voksne og for barn.
Christine Busta debuterte som lyriker i 1946. I hennes lyrikk blir en tradisjonell form forbundet med moderne sosial tematikk. Ved siden av troen på Gud trer angsten for en brutal verden fram. Høydepunktet i forfatterskapet er de to samlingene Lampe und Delphin (1955) og Die Scheune der Vögel (1958). Konfigurationen (1971) har en knappere og kjøligere stil enn de tidligere verkene og viser tematisk en sterkere skepsis overfor det guddommeliges makt på Jorden. Verkene Der Himmel im Kastanienbaum (1989), en samling prosa og dikt, og Einsilbig ist die Sprache der Nacht. Ausgewählte Gedichte (2000) ble utgitt posthum. Hun skrev også for barn, Die Sternenmühle (1959) og Die Zauberin Frau Zappelzeh (1979); begge bøkene, som består av dikt og kortprosa, regnes blant de østerrikske barnebokklassikerne. Les mer i Store norske leksikon Østerrikes litteratur Eksterne lenker Christine Busta i Deutsche Biographie Christine Busta i databasen Frauen.Biographieforschung (FemBio)